《送熊良佐方伯之湖南》
明代·朱诚泳

才向西秦种紫薇，又从南楚振馀辉。清名自昔公多著，舆论元来众所归。

华岳有图归使橐，湖湘无土涴征衣。遥知别后相思处，目断江楼一雁飞。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。